เงินบาทเปิดแข็งค่า 35.46 บ. หลังดอลลาร์อ่อน จับตาทิศทางฟันด์โฟลว์
เงินบาทเปิด แตะ 35.46 บาท/ดอลลาร์ แข็งค่าจากปิดตลาดเมื่อเย็นวันศุกร์ที่ระดับ 35.49 บาท/ หลังดอลลาร์อ่อนค่า จับตาทิศทางดูทิศทางการเคลื่อนไหวของเงินทุนระหว่างประเทศ

เงินบาทเปิด แตะ 35.46 บาท/ดอลลาร์ แข็งค่าจากปิดตลาดเมื่อเย็นวันศุกร์ที่ระดับ 35.49 บาท/ หลังดอลลาร์อ่อนค่า จับตาทิศทางดูทิศทางการเคลื่อนไหวของเงินทุนระหว่างประเทศ
27 มิ.ย. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 35.46 บาท/ดอลลาร์ แข็งค่าจากปิดตลาดเมื่อเย็นวันศุกร์ที่ระดับ 35.49 บาท/ดอลลาร์ เคลื่อนไหวตามทิศทางตลาดโลกและค่าเงินในภูมิภาค เนื่องจากดอลลาร์อ่อนค่าหลังนักลงทุนคลายกังวลเกี่ยวกับแนวโน้มการปรับขึ้นอัตราดอกเบี้ยของธนาคารกลางสหรัฐ (เฟด) ที่อาจไม่เพิ่มขึ้นมากตามที่เคยคาดการณ์ไว้ก่อนหน้านี้
“บาทแข็งค่าจากเย็นวันศุกร์ตามทิศทางตลาดโลกหลังนักลงทุนคลายกังวลเกี่ยวกับการปรับขึ้นดอกเบี้ยของเฟด แต่ถึงแม้บาทจะเกาะกลุ่มไปกับค่าเงินภูมิภาคแต่แข็งค่าน้อยกว่า” นักบริหารเงิน กล่าว
นักบริหารเงินประเมินกรอบการเคลื่อนไหวของเงินบาทในวันนี้ไว้ที่ 35.40 – 35.55 บาท/ดอลลาร์ โดยระหว่างวันให้จับตาดูทิศทางการเคลื่อนไหวของเงินทุนระหว่างประเทศ
THAI BATH FIX 3M (24 มิ.ย.65) อยู่ที่ระดับ 0.60080% ส่วน THAI BAHT FIX 6M อยู่ที่ระดับ 0.97341%